צבי אלדרוטי

צבי אלדרוטי (9 במאי 1934 - 13 באפריל 2018) היה פוליטיקאי ומנהל ישראלי שכיהן כראש המועצה המקומית מגדל העמק במשך 18 שנים, כמנכ"ל משרד ראש הממשלה, כמנהל עמידר וחברות אחרות, והיה חבר כנסת. אלדרוטי נולד בתל אביב בשנת 1934. את לימודי התיכון סיים בשנת 1952 בעיינות, פנימייה ליד נס-ציונה. הוא שירת בצבא הקבע לזמן מה ולאחר חתונתו ב-1958 החליט לעבור עם אשתו לעיירת פיתוח והגיע למגדל העמק, בה עבד כעוזרו של גזבר המועצה הממונה, אברהם זלוסצר. כשהוכרז על בחירות למועצה בשנת 1959, בגיל 25, הוא התמודד בראשות רשימת מפא"י שזכתה ב-5 מתוך 9 מושבים, ומונה לראשות המועצה. אלדרוטי המשיך לכהן בתפקיד, גבר על יריביו גם בארבע מערכות בחירות הבאות לראשות המועצה כשהוא מוביל את המערך לרוב מוחלט במועצה, וכיהן בתפקיד עד לשנת 1977. בשנת 1968 זכה בפרס למינהל ציבורי על תפקודו. באמצע שנת 1969, הוא פרש מתפקידו, אותו העביר לזלוסצר, ועבר לנהל את מפעל בגד עור. אולם בעקבות מחלה של מחליפו הוא שב לכהן בראשות המועצה ולהתמודד שוב על התפקיד, תוך שהוא מבטיח שלא יתפטר באמצע הקדנציה. אלדרוטי המשיך בתפקיד עד 1977, עת התפטר מתפקידו. במהלך מילוי תפקידו יצר קשרים עם יישובים אחרים בצפון. הוא שלח סיוע לבית שאן ובשנת 1970 הוא נקרא לתווך בסכסוכים בנצרת. אלדרוטי בחר להוביל את מגדל העמק בקו של פיתוח עצמי וראייה חיובית, בניגוד לגישה של עיירות פיתוח אחרות שהתמקדו בהצגת המצב הגרוע ובהצבת דרישות לממשלה. בשנת 1965 נבחר לראשונה למרכז מפא"י וב־1971 הקים את מחוז הצפון של מפלגת העבודה. לקראת הבחירות לכנסת השמינית הוא נבחר במקום הראשון של מומלצי מחוז צפון וזכה גם לתמיכה של 16 ראשי ערי פיתוח. אלדרוטי הוצב בדיונים מוקדמים במקום ריאלי באחורי רשימת המערך, אולם לקראת הגשת הרשימה הוזז למקום ה-58 ולא נכנס לכנסת. בשבוע האחרון של הכנסת השמינית (בשנת 1977) כיהן כחבר כנסת מטעם סיעת המערך, לאחר פרישת אהרן יריב. בבחירות לכנסת התשיעית הוא הוצב ברשימת המערך מעבר למקום ה-60. בדצמבר 1971 נתמנה למנכ"ל עמידר תפקיד בו כיהן, במקביל להיותו ראש מועצת מגדל העמק בתואר. ב-1973, לקראת הבחירות לכנסת השמינית התפטר מהתפקיד בעקבות מועמדותו לכנסת, ושב לכהן כיו"ר מועצת מגדל העמק בפועל. בתחילת 1974 מונה ליו"ר מועצת המנהלים של החברה ואף נתבקש לעזוב את ראשות מגדל העמק כדי להתמסר לעבודה בחברה, אך הוא התפטר מהתפקיד בשנת 1975 לאחר שגזבר החברה נעצר על מעילה בכספים והועלתה ביקורת על הבקרה על הכספים בחברה. לאחר חברותו הקצרה בכנסת, ניהל במשך שנתיים את מנהל ”מלווה העצמאות והפיתוח” בארגנטינה, ולאחר מכן שימש במשך שש שנים כמנכ"ל "דיור לעולה". בשנים 1986–1990 היה יו"ר ”תעוש אזורי פיתוח” במקביל לכך שהיה יו"ר הדירקטוריונים של דבר, עם עובד וסיפרי. בשנים 1990–1994 היה יו"ר דירקטוריון השק"ם עד להפרטת החברה. בשנים 1995–1996 כיהן כמנכ"ל משרד ראש הממשלה. בתחילת שנות ה-2000 היה שותף ויו"ר בחברת ב.נ.ה – בנייה ניהול והנדסה. כן היה חבר דירקטוריון בחברות גמול, גזית גלוב וספנקריט חולדה. כן כיהן כיו"ר מועצת המנהלים של תיאטרון יידישפיל, כחבר הנהלת מחשב לכל ילד וכיו"ר עמותת דיירי הדיור המוגן בישראל. בעשור הראשון של המאה ה-21, כיהן כדירקטור בשירותי בריאות כללית וחבר הנהלת מרכז יצחק רבין לחקר ישראל. אלדרוטי נפטר ב-13 באפריל 2018. בשנותיו האחרונות, הוא התגורר בנורדיה ובה גם נקבר. הוא היה נשוי לזהבה עד למותה ב-2013, ולזוג ארבעה ילדים. בנו, טל אלדרוטי, כיהן כשמאי הממשלתי הראשי. על שמו נקרא הרחוב ששמו היה לפני כן "דרך העמק" במגדל העמק. צבי אלדרוטי, באתר הכנסת צבי אלדרוטי, באתר כנסת פתוחה צבי אלדרוטי, באתר תנועת העבודה הישראלית צבי אלדרוטי, האם יש סיכוי לערי הפיתוח, דבר, 14 באוגוסט 1973; המשך חינוך מושלם צבי אלדרוטי (1934-2018), דף שער בספרייה הלאומית אהרון דולב, עיירת העולים עם עגלות הילדים, מעריב, 10 במאי 1963 שאול בן חיים, העיירה שקמה בטעות, מעריב, 9 בינואר 1959 ק. שבתאי, מגדל העמק - מאפלה לאור גדול, דבר, 28 באוקטובר 1960 צ. אלדרוטי ראש מועצת מגדל העמק, דבר, 7 בדצמבר 1959 רוב מוחלט למערך למועצת מגדל העמק, מעריב, 30 באוקטובר 1969 שחורי ואלדורוטי נבחרו שוב בעפולה ובמגדל העמק, דבר, 10 בפברואר 1974 פרס המינהל הציבורי לראש מועצת מגדל העמק, דבר, 3 באפריל 1968 א. מש, פרס והערכה לאיש הראוי, דבר, 12 באפריל 1968 גדעון ופניק, אלדורטי דוחה סברה כי התפטר מטעמים פוליטיים, דבר, 28 במאי 1969 אלדורטי מועמד המערך במגדל העמק, מעריב, 25 בספטמבר 1969 יוסף וקסמן, מגדל העמק: לא הובטח דבר - והתושבים מרוצים, מעריב, 1 בדצמבר 1970 מגדל העמק - מועמד הליכוד הפתיע, מעריב, 8 בנובמבר 1978 יוסף וקסמן, ראש מועצת מגדל העמק, מעריב, 24 בדצמבר 1970 סולחה בין בני נצרת והפועל מגדל העמק, מעריב, 3 בדצמבר 1964 טוביה כרמל, במגדל העמק? הכל בסדר, מעריב, 18 באוגוסט 1966 אלדרוטי נבחר כמועמד לכנסת, דבר, 30 באוגוסט 1973 קבוצות בעבודה מגישות תביעותיהן לייצוג בכנסת, דבר, 18 בספטמבר 1973 אלי אייל, או ראש עיר או חבר כנסת, מעריב, 5 באוקטובר 1973 אלדורטי - ח"כ ליום אחד, דבר, 16 במאי 1977 דניאל בלוך, אור וצל ברשימת העבודה, דבר, 13 באפריל 1977 יו"ר מועצת מגדל העמק, דבר, 21 בדצמבר 1971 צבי אלדורטי יבחר היום למנכ"ל עמידר, הארץ, 21 בדצמבר 1971 דורשים הצבת אלדורטי בראש רשימת המערך למועצת מגדל העמק, דבר, 3 באוגוסט 1973 מנכ"ל עמידר פורש מתפקידו, דבר, 17 באוגוסט 1973 אלדורטי חוזר למגדל העמק, דבר, 2 בספטמבר 1973 אלדרוטי יהיה יו"ר עמידר ולוי מנכ"ל, דבר, 28 במרץ 1974 אלדורטי יפרוש מראשות מועצת מגדל העמק, דבר, 17 באוקטובר 1974 אלדורטי מרכז שליחי העליה בדרום אמריקה, דבר, 23 ביולי 1975 ישעיהו אביעם, דיור לעולה שילמה את המע"מ למנהלה, מעריב, 24 באוקטובר 1984 אורי גינוסר, צבי אלדורטי נבחר ליו"ר מועצת המנהלים של קונצרן תיעוש, מעריב, 2 בדצמבר 1986 אלדרוטי, צבי, אתר כנס הרצליה חדל לכהן כדח"צ - צבי אלדרוטי, 17 במרץ 2003, מאיה, מערכת אינטרנט להודעות, הבורסה לניירות ערך דו"ח מיידי על מינוי דירקטור חיצוני, מפעלי אלקטרודות זיקה בע"מ, 13 באפריל 2003, מאיה מערכת אינטרנט להודעות דיילי ציפי, עמותת מחשב לכל ילד נפרדת מחברים, אנשים ומחשבים, 30 בדצמבר 2012 הצעת ’חוק הדיור המוגן’ של ח"כ אורי אריאל, אושרה בקריאה שלישית במליאת הכנסת, כאן נעים, 21 במאי 2012 פרסום נישואין, הצופה, 7 ביוני 1956